Անգուս Գանն

**Անգուս Ֆրեյզեր Ջեյմս Գան** (,), անգլիացի ֆուտբոլիստ, «Նորվիչ Սիթի» ակումբի և Շոտլանդիայի ազգային հավաքականի դարպասապահ։

## Վաղ տարիներ
Անգուս Գանը ծնվել է Նորֆոլկի Նորվիչ քաղաքում, Նորվիչ Սիթիի դարպասապահ Բրայան Գանի և նկարչուհի Սյուզան Գանի ընտանիքում։ Ֆուտբոլ խաղալ սկսել է «Նորվիչ Սիթիի» մանկապատանեկան ակադեմիայում։

## Ակումբային կարիերա
2011 թվականին Գանը դարձել է «Մանչեսթեր Սիթիի» ակադեմիայի խաղացող։ Տրիբունալը որոշել է, որ «Սիթին» 250 հազար ֆունտ կվճարի Նորվիչի ակումբին պատանի դարպասապահի տեղափոխության համար։ 2013 թվականի հունիսին Գանը «Մանչեսթեր Սիթիի» հետ կնքել է 3 տարվա պրոֆեսիոնալ պայմանագիր։ 2016/17 մրցաշրջանում մի քանի անգամ հայտնվել է «Սիթիի» առաջին թիմի հայտացուցակում, սակայն այդպես էլ խաղադաշտ չի հայտնվել։

2017/18 մրցաշրջանում վարձավճարով տեղափոխվել է «Նորվիչ Սիթի»։ «Կանարեկների» հիմնական կազմում նորամուտը նշել է Չեմպիոնշիպի «Ֆուլհեմի» դեմ խաղում։ Օգոստոսի 16-ին անցկացրեց իր առաջին «չոր հանդիպումը»։ Դա Չեմպիոնշիպի երրորդ տուրի խաղն էր «Քուինզ Պարկ Ռեյնջերսի» դեմ «Կարրոու Ռոուդում»։ Այդ մրցաշրջանում Չեմպիոնշիփում մասնակցել է «Նորվիչ Սիթիի» բոլոր 46 հանդիպումներին, ինչպես նաև Անգլիայի գավաթի երկու և լիգայի գավաթի երեք հանդիպումներին։ Լավագույն ֆուտբոլիստի կոչման համար երկրպագուների քվեարկության արդյունքում «Նորվիչ Սիթին» մրցաշրջանում զբաղեցրել է երրորդ տեղը՝ զիջելով Ջեյմս Մեդիսոնին և Գրանտ Հանլիին։

2018 թվականի հուլիսին հեռացել է «Մանչեսթեր Սիթիից»՝ թիմի կազմում ոչ մի պաշտոնական խաղ չխաղալով և տեղափոխվել «Սաութհեմփթոն»՝ ակումբի հետ կնքելով 5 տարվա պայմանագիր։ Տրանսֆերի գումարը կազմել Է 13,5 մլն ֆունտ։ «Սրբերի» հիմնական կազմում նորամուտը նշել է 2018 թվականի օգոստոսի 28-ին՝ «Բրայթոն Ընդ Հոուվ Ալբիոնի» դեմ լիգայի գավաթի խաղում։ 2019 թվականի հունվարի 2-ին իր նորամուտը նշեց Պրեմիեր լիգայում «Չելսիի» դեմ խաղում՝ կատարելով մի քանի կարևոր «սեյվեր» և «չոր» պահելով սեփական դարպասը։  Նա ճանաչվել է հանդիպման լավագույն ֆուտբոլիստ, իսկ ավելի ուշ ընդգրկվել է «Բի-Բի-Սի-ի» շաբաթվա խորհրդանշական թիմում»՝ Գարթ Քրուքսի վարկածով։

## Կարիերան հավաքականում
Անգուսի հայրը՝ Բրայան Գանը, խաղացել է Շոտլանդիայի ազգային հավաքականում։ Նրա որդին նախընտրել է Անգլիան, որի պատանեկան թիմերում։ Նա հանդես է եկել 2011 թվականից, ներառյալ մինչև 16, մինչև 17, մինչև 19, մինչև 20 և մինչև 21 տարեկանների հավաքականները։

2017 թվականի նոյեմբերին Անգուս Գանն իր առաջին մարտահրավերն ստացավ Անգլիայի առաջին հավաքականում՝ Բրազիլիայի հավաքականի դեմ ընկերական խաղում։  2018 թվականին Ալեքս Մաքլիշը Հաննին առաջարկել է հանդես գալ Շոտլանդիայի հավաքականում, սակայն Գանը, ով այդ ժամանակ հանդես էր գալիս Անգլիայի մինչև 21 տարեկանների հավաքականում, չի ընդունել հրավերը։

2023 թվականի մարտի 25-ին Շոտլանդիայի հավաքականի կազմում նորամուտը նշել Է 2024 թվականի Եվրոպայի առաջնության ընտրական փուլի Կիպրոսի դեմ տնային խաղում (3:0)։

## Ելույթների Վիճակագրություն
*2019 թվականի հունվարի 5-ի դրությամբ*

## Ձեռքբերումներ
; Անգլիա (մինչև 21 տարեկանների)
* Տուլոնի մրցաշարի հաղթող։ 2016

## Ծանոթագրություններ

## Արտաքին հղումներ

* Профиль футболиста на официальном сайте «Саутгемптона» 
* 
* 

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Տղամարդկանց ֆուտբոլի դարպասապահներ